मोहम्मद जावेद

मोहम्मद जावेद एक भारतीय राजनीतिज्ञ हैं। वह 2019 में भारतीय राष्ट्रीय कांग्रेस के सदस्य के रूप में भारतीय आम चुनाव में किशनगंज निर्वाचन क्षेत्र से भारतीय संसद के निचले सदन लोकसभा के लिए चुने गए।

प्रारंभिक जीवन 
मोहम्मद जावेद ने नई दिल्ली में द एयर फ़ोर्स स्कूल (TAFS) से दसवीं (1979) और इंटरमीडिएट (1981) किया है।  

उन्होंने गवर्नमेंट मेडिकल कॉलेज, कश्मीर यूनिवर्सिटी से एमबीबीएस 1989 में किया है। बाद में वह राजनीति में चले गए।

व्यक्तिगत जीवन 
जावेद ने यमन हुसैन के साथ शादी की और उनके दो बेटे हैं।

राजनीतिक कैरियर 
1989 में, वह राजनीति में शामिल हो गए। बिहार विधान सभा चुनाव, 2000 में भारतीय राष्ट्रीय कांग्रेस के उम्मीदवार के रूप में उन्होंने किशनगंज विधानसभा क्षेत्र से जीत हासिल की।  वह किशनगंज विधान सभा क्षेत्र से बिहार विधानसभा के लिए फ़रवरी 2005, 2010 और 2015 में फिर से चुने गए। उन्होंने अपने विधायक पद से इस्तीफा दे दिया और 2019 के आम चुनाव में कांग्रेस पार्टी से संसद सदस्य के लिए चुनाव लड़ा।

संदर्भ 

जीवित लोग
१७वीं लोक सभा के सदस्य
1963 में जन्मे लोग